Patreon

Patreon er en folkefinansieringsplattform med base i San Francisco. Plattformen brukes særlig av kunstnere og kunsthåndverkere, men også av andre selvstendig næringsdrivende i kreative yrker. Ved å invitere folk til å sende penger via Patreon kan skapere få økonomisk støtte til å produsere kunst eller annet innhold. Pengestøtten kan gis på regelmessig basis, som en abonnementsordning, eller hver gang den aktuelle skaperen legger ut nytt innhold i en digital kanal. Selskapet Patreon ble etablert av musikeren Jack Conte og utvikleren Sam Yam i 2013. Patreon har vært omtalt i Forbes, Billboard, og Time magazine.

Historikk 
Patreon ble grunnlagt i mai 2013 av artisten Jack Conte, som ønsket å tjene nok penger til å leve av sine populære YouTube-videoer. Sammen med Sam Yam utviklet han en plattform som tillater brukere å donere et beløp hver gang en kunstner skaper et kunstverk. Selskapet hevet 2,1 millioner dollar i august 2013 fra en gruppe risikokapitalister og engelinvestorer. I januar 2016 hadde de samlet inn 47,1 millioner dollar i investeringer.

Selskapet skaffet mer enn 125 000 «patroner» i løpet av sine første 18 måneder. I slutten av 2014 kunngjorde Patreon at nettstedets brukere sendte mer enn en million dollar per måned til nettstedets innholdskapere.

I mars 2015 kjøpte Patreon opp Subbable, en lignende folkefinansieringsside som var startet av brødrene John og Hank Green, og overførte innholdskapere fra denne siden til Patreon.

I oktober 2015 ble siden et offer for et alvorlig hackingangrep hvor nesten femten gigabytes med data ble stjålet og publisert. Mer enn 2,3 millioner unike e-postadresser og millioner av private meldinger ble publisert.

Modell 
Innholdskapere setter opp en side på Patreons nettside, hvor brukere kan forplikte seg til å donere en gitt sum penger til en artist hver gang de lager et kunstverk, eventuelt sette et månedlig maksbeløp. Alternativt kan et fast månedlig beløp doneres. Dette er forskjellig fra andre folkefinansierungsplattformer som for eksempel Kickstarter, hvor innholdskapere kun får en enkelt sum etter en vellykket kampanje, og hvor du vanligvis må starte på nytt for hvert nye prosjekt. Som mange andre lignende plattformer, vil brukere få fler og fler fordeler desto mer de donerer til et prosjekt. Patreon tar 5 % provisjon av den donerte summen.

Innholdskapere 
Fra og med februar 2014 var nesten halvparten av innholdskaperne YouTube-videoprodusenter, mens resten var forfattere, tegneserieskapere eller lager podkasts. I gjennomsnitt donerte brukerne $ 7 per produksjon. Musikere var nettsidens opprinnelige målgruppe. Et eksempel var musiker Amanda Palmer. Hun brukte Patreon og var dermed ikke avhengig av å ha kontrakt med noe plateselskap. Etablerte tegneserieartister artister som Jonathan Rosenberg, Zach Weinersmith og Paul Taylor brukte også Patreon med stort hell. Fra desember 2014 ble innhold som kan anses som pornografisk fotomateriale forbudt å finansiere på plattformen. Ikke-fotografiske seksuelle bilder (trukket, avrundede, eller datagenerert, for eksempel) er tillatt.

Referanser

Eksterne lenker 
 

Selskaper fra USA
Selskaper etablert i 2013